260 



Føde ovenpaa Buret. I lang Tid gjort tryg ved, at Raagen til- 

 syneladende ikke ændsede den, blev den dristigere og dristigere, 

 men det skulde den bitterlig komme til at fortryde, thi en skønne 

 Dag, da den var kommen tilstrækkelig nær, fik Raagen som et 

 Lyn fat i dens Hale. Spurven slap vel løs, men med Tabet af 

 sine Halefjer, som Raagen under triumferende Indianerhyl for 

 rundt med i Buret. Den haleløse Spurv saa vi ofte siden, men 

 i Nærheden af Buret kom den ikke. 



Egentlig tam eller from bliver den ingensinde. Er man ikke 

 agtpaagivende, hugger den Enhver uden Persons Anseelse. Den 

 ved dog, at den handler urigtigt heri, thi efter ethvert saadant 

 Udfald, skynder den sig saavidt muligt at bringe sig selv i Sik- 

 kerhed. Blidest stemt ér den ved Aftentid, naar den skal til Ro 

 og bliver tildækket, saa kan den udstøde de allersomdejligste Lyde. 



Tidligere har vi i flere Aar havt en Allike — ogsaa en sær- 

 deles mærkværdig Skabning. Med denne bliver den nulevende 

 Raage af vore Bekendte ofte forvekslet og sat i Forbindelse. 

 Desaarsag faar Raagen Skyld for at have opnaaet en ganske fa- 

 belagtig Alder. Sandheden tro, den er endnu ikke fyldt 20 Aar 

 og bliver, saavidt jeg kan skønne, næppe mange Aar ældre. 



FUGLELIVET I ESBJERG OMEGN. 

 IAGTTAGET FRA 20 OKTOBER 1914 TIL 31 MARTS 1915 



AF 



PETER SKOVGAARD. 



Da min Afdeling i Efteraaret blev forlagt til Esbjerg fra Vi- 

 borg, maatte jeg følge med, og selv om det aldrig er rart for 

 længere Tid at blive rykket bort fra de hjemlige Forhold, ej 

 heller at faa det dermed følgende Hul i sine ornithologiske Op- 

 tegnelser, saa ventede jeg mig dog en Del Glæde af at komme 

 til denne Egn, der paa Grund af Havets Nærhed i ornithologisk 

 Henseende er saa vidt forskellig fra Egnen omkring Viborg. Mine 

 Forventninger er i ingen Henseende bleven skuffede, om end et 

 enkelt Forhold har voldt mig mere Sorg end Glæde, men herom 

 nedenfor. 



Som ret selvfølgeligt var Fuglelivet væsensforskelligt i Byen 



